
Riigihanke korraldamine 

ja sõiduauto liisingulepingu sõlmimiseks volitamine

1. ASJAOLUD JA MENETLUSE KÄIK

Narva linna Sotsiaalabiamet sõlmis SEB Liising AS-ga 07.04.2011.a liisingulepingu nr L11101698  sõiduauto (väikebuss 8+1) PEUGEOT Expert Tepee 2,0 HDI, vl.a 2011, VF3XCRHKHBZ015434, registreerimismärk 310MNN, kasutamiseks.  

18.02.2016.a. seisuga on kasutusrendilepingu jääkmaksumus 4289, 83 eurot ilma käibemaksuta.

Kasutuses oleva sõiduauto liisingulepingu tähtaeg on 20.04.2016. Vastavalt lepingu punktile 
“22.10. Müüa garanteerib eseme laitmatu funktsioneerimise 36 kuu jooksul alates eseme üleandmise päevast või esemega 150000 km läbimiseni, vastavalt sellele, milline asjaolu saabub varem.” Seisuga 02.03.2016 sõiduauto läbisõit on 75700 km.
Seoses sellega, et müüa garantii on lõppenud  2014 aastal, siis liisingumaksete juurde lisanduvad suuremad jooksvad hooldus- ja remondikulud (2014 – 2015 kokku 1858, 30 eurot). 
Vastavalt KOKS § 6 lõikele 1 omavalitsusüksuse ülesandeks on korraldada antud vallas või linnas sotsiaalteenuseid, -toetusi ja muud sotsiaalabi, eakate hoolekannet. 
Narva linna Sotsiaalabiamet osutab sotsiaalteenuseid oma hallatava asutuse Narva Sotsiaaltöökeskuse kaudu. 

Narva linna Sotsiaalabiameti hallatav asutus Narva Sotsiaaltöökeskus on hoolekandeasutus, mis osutab teenuseid sotsiaalselt vähekindlustatud isikutele (sealhulgas lapsed ja lastega perekonnad, puuetega ja eakad inimesed, toimetulekuraskustega täiskasvanud).

Narva Sotsiaaltöökeskus on sealhulgas ajutist või alalist ööpäevaringset hooldamist osutav hoolekandeasutus, mis loodi eakatele ja puuetega inimestele elamiseks, nende hooldamiseks ja rehabilitatsiooniks, kes ei ole suutelised iseseisvalt toime tulema ning nende toimetulekut ei saa tagada teiste sotsiaalteenuste või muu abi osutamisega. 

Narva linna sotsiaalhoolekande arengukava 2014-2020 punktis 7 (Tegevuskava aastani 2020)

on planeeritud tegevus, nagu  „4.2.1.2 Liikumisabi osutamine isikutele, kes ei ole võimelised iseseisvalt ringi liikuma” invatranspordi teenuse osutamine.

Kvaliteetse teenuse osutamiseks ning Narva Sotsiaaltöökeskuse kliente ja ka sotsiaaltransporditeenust vajavatele Narva linna elanike ja teenust vajava inimese abistajale ohutu ja turvalise transpordi tagamiseks tuleb soetada Narva Sotsiaaltöökeskusele uus väikebuss. 
Seoses sellega, taotleb Narva linna Sotsiaalabiamet riigihanke läbiviimist uue sõiduauto liisingulepingu sõlmimiseks. Uue sõiduauto kasutusrendile võtmisel kasutab amet kasutusrendil sõiduauto PEUGEOT Expert Tepee tagasiostu summa esimese sissemaksena. Tingimustel, et esimene sissemakse koosneb – PEUGEOT Expert Tepee 2,0 HDI, vl.a 2011, VF3XCRHKHBZ015434 eest pakutava tagasiostu summast, millest arvestatakse maha selle auto liisingulepingu (liisinguleping nr. L11101698) lõpetamise päeval 20.04.2016 jääkmaksumus 3805 eurot, millele lisandub käibemaks.
Hankedokumendid on Narva Linnavalitsuse 10.02.2016 korraldusega nr 176-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud. 

2. ÕIGUSLIKUD ALUSED

2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2  Riigihangete seaduse § 10 lõige 1 punkti 2 kohaselt, riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.

2.3  Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.
3.OTSUS

3.1 Narva linna Sotsiaalabiametit korraldada sõiduauto (väikebuss 8+1) liisingulepingu sõlmimiseks riigihanget (lihthanke) vastavalt lisatud hankedokumentatsioonile.

3.2 Määrata punktis 3.1 nimetatud lihthanke hankijaks Narva linna Sotsiaalabiamet, lihthanke eest vastutavaks isikuks Narva Sotsiaaltöökeskuse juhataja Tatjana Stolfat ja volitatud isikuks Narva Sotsiaaltöökeskuse juhataja asetäitja Yulia Khoreva.
3.3 Volitada Narva linna Sotsiaalabiametit (ametiasutuse põhimääruse järgi selle esindaja isikus) sõlmima edukaks tunnistatud pakkumuse esitanud pakkujaga hankeleping.
4.RAKENDUSSÄTTED

4.1 Pakkuja, taotleja või hankemenetluses osalemisest huvitatud isik võib riigihangete seaduses sätestatud korras vaidlustada hankija tegevust, sealhulgas hanke alusdokumenti.

4.2 Korraldus jõustub seadusega sätestatud korras.

